
RAPORT
asupra Propunerii legislative pentru modificarea şi completarea Legii audiovizualului nr. 504/2002

Propunerea legislativă pentru modificarea şi completarea Legii audiovizualului nr. 504/2002 a fost transmisă Comisiei pentru cultură, arte, mijloace de informare în masă, cu adresa nr.  Pl - x  413 din 2 octombrie 2018 şi înregistrată  la Comisie cu nr.4 c-12/187/04.10.2018.
Comisia pentru cultură, arte, mijloace de informare în masă a fost sesizată în fond cu această propunere legislativă, spre avizare fiind transmisă Comisiei pentru sănătate şi familie, Comisiei pentru drepturile omului, culte şi problemele minorităţilor naţionale şi Comisiei juridice, de disciplină şi imunităţi. Până la data redactării raportului s-a primit avizul favorabil din partea Comisiei pentru drepturile omului, culte şi problemele minorităţilor naţionale. 
În raport de obiectul şi conţinutul reglementării, iniţiativa legislativă face parte din categoria legilor organice.
	 Potrivit dispoziţiilor art. 75 alin (1) din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este prima Cameră sesizată.
	Propunerea legislativă a fost dezbătută în şedinţa Comisiei din data de 16 octombrie a.c.. 
La lucrările Comisiei au fost prezenţi 12 deputaţi, din totalul de 15 membri.
În conformitate cu prevederile art. 54 din Regulamentul Camerei Deputaţilor, republicat, din partea Guvernului, a participat la lucrările Comisiei, domnul Ion - Ardeal Ieremia, secretar de stat în cadrul Ministerului Culturii şi Identităţii Naţionale.
Propunerea legislativă are ca obiect de reglementare modificarea şi completarea Legii nr.504/2002, în sensul instituirii obligativităţii informării asupra numărului de telefon „Telverde destinat victimelor violenţei domestice”, în cadrul programelor de televiziune şi de radiodifuziune care abordează tema violenţei domestice.
Comisia a examinat avizul favorabil, cu observaţii şi propuneri, emis de Consiliul Legislativ cu nr. 929/26.09.2018. 
Raportul Comisiei a fost adoptat cu unanimitatea voturilor parlamentarilor prezenţi. 
	În urma dezbaterii şi a opiniilor exprimate, Comisia pentru cultură, arte, mijloace de informare în masă propune plenului adoptarea Propunerii legislative pentru modificarea şi completarea Legii audiovizualului nr. 504/2002, cu amendamentele admise înscrise în anexa la prezentul raport.
	

   PREŞEDINTE,				SECRETAR,
					
    	      Gigel – Sorinel ŞTIRBU	                Beatrice TUDOR

ANEXĂ
Amendamente admise 
În urma dezbaterii, Comisia propune adoptarea Propunerii legislative pentru modificarea şi completarea Legii audiovizualului nr. 504/2002, cu următoarele amendamente:
	Nr. crt.
	
Text propunere legislativă
	
Text propus de Comisie
(autorul amendamentului)
	
Motivaţie

	 0
	1
	2
	3

	1.
	Titlul Legii: LEGE pentru modificarea şi completarea Legii audiovizualului nr. 504/2002
	Nemodificat
	

	2.
	Articol unic. - Legea audiovizualului nr. 504/2002, publicată în Monitorul Oficial,  nr.534 din 22 iulie 2002, se modifică şi se completează, după cum urmează:”
	Articol unic. - Legea audiovizualului nr. 504/2002, publicată în Monitorul Oficial al României, Partea I,  nr.534 din 22 iulie 2002, cu modificările şi completările ulterioare, se modifică şi se completează, după cum urmează:
(Amendament propus de Comisie)
	Amendament de tehnică legislativă.

	3.
	1. La art. 17, lit. d se introduce un nou punct, punctul 13, care va avea următorul conţinut:

„13. Protecţia categoriilor sociale vulnerabile, cu precădere protecţia victimelor violenţei domestice.” 
	1. La articolul 17 alineatul (1) litera d), după punctul 12 se introduce un nou punct, pct. 13, cu următorul cuprins:
Nemodificat.


(Amendament propus de Comisie)
	Amendament de tehnică legislativă.

	4.
	2. După capitolul III4 se introduce un nou capitol, capitolul III5, intitulat



”Protecţia victimelor violenţei domestice”

Art. 422 
(1) În cadrul difuzării în serviciile de televiziune şi de radiodifuziune a programelor care abordează tema violenţei domestice, se introduce obligativitatea de a asigura informarea victimelor violenţei domestice asupra existenţei numărului ”Telverde destinat victimelor violenţei domestice”.

(2) Informarea victimelor violenţei domestice asupra existenţei numărului ”Telverde destinat victimelor violenţei domestice”, în cazul radiodifuzorilor, se va realiza prin informarea verbală „În caz de urgenţă, apelaţi numărul Telverde destinat victimelor violenţei domestice” însoţită de o menţiune cu numărul Telverde.

(3) Informarea victimelor violenţei domestice asupra existenţei numărului ”Telverde destinat victimelor violenţei domestice”, în cazul serviciilor de teeleviziune, se va realiza prin afişarea textului „În caz de urgenţă, apelaţi numărul Telverde destinat victimelor violenţei domestice” însoţit de o menţiune cu numărul Telverde, ce va fi afişată static şi lizibil pe toată durata programului. 
	2. După Capitolul III4 se introduce un nou capitol, Capitolul III5, conţinând art. 422 – 424, cu următorul cuprins:


„Capitolul III5
Protecţia victimelor violenţei domestice

Art. 422 - În cadrul difuzării în serviciile de televiziune şi de radiodifuziune a programelor care abordează tema violenţei domestice, este obligatoriu să se asigure informarea victimelor violenţei domestice asupra existenţei numărului de telefon ”Telverde destinat victimelor violenţei domestice”.

Art. 423 - Informarea victimelor violenţei domestice asupra existenţei numărului de telefon ”Telverde destinat victimelor violenţei domestice”, în cazul radiodifuzorilor, se realizează prin citirea textului  „În caz de urgenţă, apelaţi numărul Telverde destinat victimelor violenţei domestice” însoţit de o menţiune cu numărul de telefon Telverde.

Art. 424 - Informarea victimelor violenţei domestice asupra existenţei numărului  de telefon „Telverde destinat victimelor violenţei domestice”, în cazul serviciilor de televiziune, se realizează prin afişarea textului „În caz de urgenţă, apelaţi numărul Telverde destinat victimelor violenţei domestice” însoţit de o menţiune cu numărul  de telefon Telverde, afişată static şi lizibil pe toată durata programului.”
(Amendament propus de Comisie)
	Amendament de tehnică legislativă.

	5
	3. La art. 90 alin. (1), punctul g) se modifică şi va avea următorul cuprins:
	
	


„g) programarea şi furnizarea de programe, cu încălcarea prevederilor art. 27, art. 28, art. 29 alin. (1)-(7), art. 31 alin. (7), art. 32, art. 34, art. 35 alin. (1), art. 36, art. 39, art. 40, art. 41, art. 421, 422 şi ale art. 85 alin. (3)-(9);” 

	3. La articolul 90 alineatul (1), litera g) se modifică şi va avea următorul cuprins:

Nemodificat





(Amendament propus de Comisie)
	Amendament de tehnică legislativă.

